**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«­­——» «——————» 2020 թվականի №----Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ԴԵԿՏԵՄԲԵՐԻ 15-Ի ԹԻՎ 1289-Ն ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՄԱՅԻՍԻ 29-Ի ԹԻՎ 632 ՈՐՈՇՈՒՄՆԵՐՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 37-րդ հոդվածի 1-ին մասով՝ Հայաստանի Հանրապետության կառավարությունը որոշում է.

1. Ուժը կորցրած ճանաչել Հայաստանի Հանրապետության կառավարության 2016 թվականի դեկտեմբերի 15-ի «**Հայաստանի Հանրապետության սահմանադրական դատարանի, Հայաստանի Հանրապետության օրենքներով ստեղծված մարմինների, Հայաստանի Հանրապետության դատախազության, Հայաստանի Հանրապետության մարդու իրավունքների պաշտպանի աշխատակազմերի, Հայաստանի Հանրապետության դատական դեպարտամենտի, Հայաստանի Հանրապետության քննչական կոմիտեի դեպարտամենտի արտաբյուջետային միջոցների գոյացման և տնօրինման նախահաշիվներով հաստատված եկամուտները և ծախսերը Հայաստանի Հանրապետության պետական բյուջե ներառելու մասին**» թիվ 1289-Նորոշումը:
2. Ուժը կորցրած ճանաչել Հայաստանի Հանրապետության կառավարության 2002 թվականի մայիսի 29-ի «Հայաստանի Հանրապետության արդարադատության նախարարությանն արտաբյուջետային բանկային հաշիվ բացելու թույլտվություն տալու մասին» թիվ 632որոշումը:
3. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2016 թվականի դեկտեմբերի 15-ի թիվ 1289-Ն և Հայաստանի Հանրապետության կառավարության 2002 թվականի մայիսի 29-ի թիվ 632 որոշումներն ուժը կորցրած ճանաչելու մասին» Հայաստանի Հանրապետության կառավարության որոշման նախագծի ընդունման անհրաժեշտության**

**1. Կարգավորման ենթակա ոլորտի կամ խնդրի սահմանումը.**

ՀՀ Կառավարության 2019թ. ծրագրով ՀՀ կառավարությունը նպատակ է դրել վերանայելու պետական կամ համայնքային հիմնարկների արտաբյուջետային հաշիվներ ունենալու քաղաքականությունը՝ ապահովելով սահմանված դեպքերում առաջացող դրամական միջոցների մուտքը համապատասխան բյուջե և հետագայում, ըստ անհրաժեշտության, այդ գումարների բաշխումն այդ բյուջեներից, այս ամենի արդյուքում նպատակ ունենալով ապահովել հանրային միջոցների այնպիսի բաշխման համակարգ, որը կերաշխավորի՝ մի կողմից տնտեսության զարգացման, մյուս կողմից՝ պետության անվտանգության ու հասարակության սոցիալական կարիքների հավասարակշռված իրականացման նախադրյալների ապահովումը:

Պետական և տեղական ինքնակառավարման մարմինների՝ արտաբյուջետային հաշիվներ ունենալու հնարավորությունը սահմանափակելու նպատակով մի շարք օրենքերում և ենթաօրենսդրական ակտերում կատարվում են փոփոխություններ:

Վերոգրյալից ելնելով՝ ներկայումս անհրաժեշտություն է առաջացել ուժը կորցրած ճանաչել Կառավարության 2016 թվականի դեկտեմբերի 15-ին թիվ 1289-Ն և Կառավարության 2002 թվականի մայիսի 29-ի թիվ 632 որոշումները:

**2.Առկա իրավիճակը.**

Կառավարության 2016 թվականի դեկտեմբերի 15-ին թիվ 1289-Ն որոշմամբ նախատեսվում է Հայաստանի Հանրապետության սահմանադրական դատարանի, Հայաստանի Հանրապետության օրենքներով ստեղծված մշտապես գործող մարմինների, ինչպես նաև Հայաստանի Հանրապետության մարդու իրավունքների պաշտպանի, Հայաստանի Հանրապետության դատախազության, Հայաստանի Հանրապետության դատական դեպարտամենտի, Հայաստանի Հանրապետության քննչական կոմիտեի դեպարտամենտի կողմից Հայաստանի Հանրապետության օրենսդրությամբ սահմանված կարգով հաստատված և Հայաստանի Հանրապետության ֆինանսների նախարարություն ներկայացված արտաբյուջետային միջոցների գոյացման և տնօրինման նախահաշիվներով նախատեսված եկամուտները և ծախսերը ներառել Հայաստանի Հանրապետության պետական բյուջեում և այդ միջոցների շրջանառությունն արտացոլել բյուջեների կատարման հաշվետվություններում, իսկ Կառավարության 2002 թվականի մայիսի 29-ի թիվ 632 որոշմամբ թույլատրվում է Հայաստանի Հանրապետության արդարադատության նախարարությանն իրեն սպասարկող տեղական գանձապետական բաժանմունքում բացել արտաբյուջետային միջոցների բանկային հաշիվ:

**3. Կարգավորման նպատակները, ակնկալվող արդյունքը.**

Նախագծի հիմնական նպատակն է սահմանափակել Կառավարության 2016 թվականի դեկտեմբերի 15-ին թիվ 1289-Ն և Կառավարության 2002 թվականի մայիսի 29-ի թիվ 632 որոշումներով նախատեսված մարմինների արտաբյուջետային հաշիվները, որովկապահովվի ՀՀ Կառավարության 2019թ. Ծրագրով նախատեսված պետական կամ համայնքային հիմնարկների արտաբյուջետային հաշիվների սահմանափակման քաղաքականության իրականացման գործընթացի իրականացումը:

**4. Իրավական ակտի նախագիծը մշակող պատասխանատու մարմինը, ինչպես նաև, անհրաժեշտության դեպքում, նախաձեռնողի, հեղինակների և մշակմանը մասնակցող անձանց մասին տեղեկություններ.**

Նախագիծը մշակվել է Արդարադատության նախարարության կողմից:

**ՏԵՂԵԿԱՆՔ**

**«Հայաստանի Հանրապետության կառավարության 2016 թվականի դեկտեմբերի 15-ի թիվ 1289-Ն և Հայաստանի Հանրապետության կառավարության 2002 թվականի մայիսի 29-ի թիվ 632 որոշումներն ուժը կորցրած ճանաչելու մասին» Հայաստանի Հանրապետության կառավարության որոշման նախագծի ընդունման կապակցությամբ** **պետական** **բյուջեում** **կամ** **տեղական** **ինքնակառավարման**

**մարմինների** **բյուջեներում** **ծախսերի** **և** **եկամուտների** **էական** **ավելացումների** **կամ**

**նվազեցումների** **մասին**

«Հայաստանի Հանրապետության կառավարության 2016 թվականի դեկտեմբերի 15-ի թիվ 1289-Ն և Հայաստանի Հանրապետության կառավարության 2002 թվականի մայիսի 29-ի թիվ 632 որոշմումներն ուժը կորցրած ճանաչելու մասին» Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների ավելացումներ կամ նվազեցումներ չեն նախատեսվում: